Ρουντραντάμαν Α΄ της Ινδίας

Ο Ρουντραντάμαν Α΄, Rudradāman I, (βασ. 130–150) ήταν ηγεμόνας των Σακών από τη δυναστεία των Δυτικών Σατραπών. Ήταν εγγονός τού βασιλιά Τσαστάνα.  Ο Ρουντραντάμαν Α΄ έπαιξε καθοριστικό ρόλο στην παρακμή τής αυτοκρατορίας Σαταβαχάνα.  Ο Ρουντραντάμαν Α΄ ανέλαβε τον τίτλο του μαχα-κστράπα («μεγάλου σατράπη») όταν έγινε βασιλιάς, και στη συνέχεια ενίσχυσε το βασίλειό του.

 Η βασιλεία του 
Ως αποτέλεσμα των νικών του, ο Ρουντραντάμαν Α΄ ανέκτησε όλα τα εδάφη που κατείχε προηγουμένως ο Ναχαπάνα, εκτός από τα νότια εδάφη Πούνα και Νασίκ.  Οι ιθαγενείς Νάγκα ήταν επίσης επιθετικοί προς τους Σάκες σατράπες. Οι κυριαρχίες των Σαταβαχάνα περιορίστηκαν στην αρχική τους βάση στο Ντέκαν, και στην ανατολική κεντρική Ινδία γύρω από το Αμαραβάτι: 

«Ο Ρουντραντάμαν (...) ο οποίος είναι ο κύριος ολόκληρης της ανατολικής και δυτικής Ακαραβάντι (Ακάρα: Ανατολική Μάλβα· και Αβάντι: Δυτική Μάλβα), της χώρας Ανούπα, της Ανάρτα, της Σουράστρα, της Σβάμπρα (βόρειου Γκουτζαράτ) του Μάρου (Μάρβαρ), της Κάτσχα (Κατς), της Σίντου-Σαουβίρα (περιοχές Σιντ και Μουλτάν), της Κουκούρα (Ανατολικής Ρατζπουτάνα), της Απαράντα («Δυτικά Σύνορα» - Βόρειο Κονκάν), της Νισάντα (μίας φυλής ιθαγενών, της Μάλβα και τμημάτων της Κεντρικής Ινδίας) και άλλων εδαφών που αποκτήθηκαν με τη δική του ανδρεία, οι πόλεις, οι αγορές και οι αγροτικές περιοχές των οποίων δεν ενοχλούνται ποτέ από ληστές, φίδια, άγρια ​​θηρία, ασθένειες και τα παρόμοια, όπου όλοι οι υπήκοοι είναι προσκολλημένοι σε αυτόν, (και) όπου μέσω της δύναμής του τα αντικείμενα [της θρησκείας], ο πλούτος και η ευχαρίστηση [επιτυγχάνονται δεόντως]». — Επιγραφή σε βράχο του Τζουναγκάντ.[4] Γεωγραφικές ερμηνείες σε παρένθεση από τον Ράψον.

 Πόλεμος με τους Γιαουντέγια 
μικρογραφία|350x350εσ|Αργυρό νόμισμα του Ρουντραντάμαν Α΄, 16 χιλ., 2,0 γραμ. Εμπρός όψη: Προτομή τού Ρουντραντάμαν Α΄, με αλλοιωμένη ελληνική επιγραφή OVONIΛOOCVΛCHΝΛO. Πίσω όψη.: τρικόρυφος λόφος ή Τσαΐτγια με ποτάμι, ημισέληνο και ήλιο. Επιγραφή σε Βράχμι τριγύρω: εναλλ.=Rudradaman I, Brahmi coin legend.|κέντρο|350x350εσ|Ρουντραντάμαν Α΄, επιγραφή του νομίσματος σε Βπράχμι. "Rajno Ksatrapasa Jayadamasaputrasa Rajno Mahaksatrapasa Rudradamasa", δηλ.: "Βασιλιάς και μεγάλος σατράπης Ρουντραντάμαν, γιος του βασιλιά και σατράπη Τζαγιαντάμαν"

Ο Ρουντραντάμαν Α΄ κατέκτησε τις φυλές Γιαουντέγια στη σημερινή Χαργιάνα, όπως περιγράφεται στην επιγραφή τού Ρουντραντάμαν Α΄ σε βράχο στο Γκίρναρ. Ο Ρουντραντάμαν Α΄ αναφέρεται στους Γιαουντέγια ως μία στρατιωτική δημοκρατία των κσατρίγια που τού αντιπαρατέθηκε, αντί να τού UP381υποταχθεί: 

«Ο Ρουντραντάμαν (...) που με τη βία κατέστρεψε τους Γιαουντέγια που ήταν απρόθυμοι να υποταχθούν, έλαβε δόξα, καθώς είχαν δηλώσει ως τίτλο τους "οι ήρωες ανάμεσα σε όλους τους Κσατρία». — Επιγραφή τού Ρουντρανταμάν στον βράχο Τζουναγκάντ.

Ωστόσο, οι Γιαουντέγια σύντομα επανιδρύθηκαν ως ανεξάρτητοι. Μέσα στον επόμενο αιώνα, οι πολεμοχαρείς Γιαουντέγια έγιναν πιο ισχυροί. Οι Γιαουντέγια κατακτήθηκαν στη συνέχεια από την αυτοκρατορία των Κουσάν, οι οποίοι ήταν οι επικυρίαρχοι των Δυτικών Σατραπών, μέχρι που τελικά καταλήφθηκαν από την αυτοκρατορία των Γκούπτα.

 Πόλεμοι με τη δυναστεία Σαταβαχάνα 
Ο Ρουντραντάμαν Α΄ έδωσε πολλές μάχες εναντίον των Σαταβαχάνα (ή Άντρα), και ο Βασιστιπούτρα Σατακάρνι, γιος του βασιλιά Άντρα Πουλαμάγι, σε μία προσπάθεια να τερματίσει τις εχθροπραξίες, νυμφεύτηκε την κόρη τού Ρουντραντάμαν Α΄.  Η επιγραφή που αφορά τον γάμο μεταξύ τής κόρης τού Ρουντραντάμαν και του Βασιστιπούτρα Σατακάρνι, εμφανίζεται σε μία σπηλιά στο Κανέρι:

«Της βασίλισσας ... της επιφανούς Σατακάρνι Βασισθιπούτρα, καταγόμενης από τη φυλή των βασιλέων Καρνταμάκα, (και) κόρης τού μαχακσατράπα Ρου(ντρα)....... ......... τού έμπιστου υπουργού Σατεράκα, μία δεξαμενή νερού, το αξιέπαινο δώρο. — Επιγραφή Κανχέρι τής κόρης τού Ρουντρανταμάν Α΄».

Ο Ρουντραντάμαν Α΄ διατήρησε σχέσεις επιγαμίας με τους Σαταβαχάνα, και παραχώρησε τη χώρα των Απαράντα στον Βασιστιπούτρα Σατακάρνι, τον γαμπρό του και νεότερο γιο τού Γκαουταμιπούτρα Σατακάρνι, ως προίκα. Παρά τον γαμήλιο δεσμό, τουλάχιστον δύο πόλεμοι έλαβαν χώρα μεταξύ τους, στους οποίους νίκησε τους Σαταβαχάνα, αλλά έσωσε τη ζωή του Σατακάρνι (πιθανώς τού Βασιστιπούτρα Σατακάρνι), κυρίως λόγω τής σχέσης τους.  Ωστόσο, δεν είναι γνωστό ποιος ήταν ο επιτιθέμενος σε οποιονδήποτε από τους δύο πολέμους, ή αν υπήρξαν περισσότεροι πόλεμοι μεταξύ τους.

"Ο Ρουντραντάμαν (...), έλαβε καλή φήμη, επειδή, παρά το γεγονός ότι δύο φορές σε δίκαιη μάχη νίκησε ολοκληρωτικά τον Σατακάρνι, τον άρχοντα της Ντακσιναπάθα, λόγω τής εγγύτητας τής σύνδεσής τους, δεν τον κατέστρεψε.» — Επιγραφή σε βράχο του Τζουναγκάντ.

μικρογραφία|Επιγραφή σε πέτρα Aντάου τής εποχής τού Ρουντραντάμαν Α΄, έτος των Σακών 52 (130 μ.Χ.). Η επιγραφή αναφέρει: «Το έτος πεντηκοστό δεύτερο, 50, 2· τη δεύτερη ημέρα τού σκοτεινού μισού τής Φαγκούνα, τής (βασιλείας) τού βασιλιά Ρουντραντάμαν, γιου τού Τζαγιαντάμαν, (που ήταν εγγονός) τού βασιλιά Τσαστάνα, γιου του Γισαμοτίκα, (αυτό) το ραβδί υψώθηκε στη μνήμη του Ρισαμπαντέβα, γιου του Σιχίλα, τής OπΣ΄τι γκότρα, από τον αδελφό του, Μαντάνα, γιο τού Σιχίλα.» 

μικρογραφία|Γενεαλογική πέτρινη επιγραφή τού Ρουντραντάμαν Α΄: "Γκσαμοτίκα, ο γιος του ράτζαν μαχακσατράπα σβάμιν Τσαστάνα, ο γιος του ράτζαν σβάμιν Τζαγιαντάμαν και ο γιος του ράτζαν σβάμιν Ρουντραντάμαν." Χαβάντα, περιοχή Kουτς. 

 Άλλες λεπτομέρειες 
μικρογραφία|Ο βράχος του Τζουναγκάντ περιέχει επιγραφές των Ασόκα (14 από τα διατάγματα του Aσόκα), Ρουντραντάμαν Α΄ και Σκανταγκούπτα.

μικρογραφία|Ένα τμήμα της επιγραφής του Ρουντραντάμαν Α΄ σε βράχο στο Τζουναγκάντ.

Η σανσκριτική επιγραφή Γιουναγκάντ που χρονολογείται από το 150 μ.Χ. "Source". Groups.mcs.st-and.ac.uk. Archived from the original on 30 September 2007. Retrieved 28 December 2008. αποδίδει στον Ρουντραντάμαν Α΄ την υποστήριξη των πολιτιστικών τεχνών και τής σανσκριτικής λογοτεχνίας, και την επισκευή του φράγματος που είχαν κτίσει οι Mαουρύα. Μάλιστα, επισκεύασε τα αναχώματα τής λίμνης Σουνταρσάνα, η οποία κατασκευάστηκε από τους Mαουρύα για τον έλεγχο των πλημμυρών.

Ο Ρουντραντάμαν Α΄ είναι επίσης γνωστός ως ο βασιλιάς, που κυβερνούσε όταν ο Έλληνας συγγραφέας Γιαβανεσβάρα μετέφρασε το Γιαβανατζατάκα από τα ελληνικά στα σανσκριτικά, γεγονός που επηρέασε την αστρολογία στην Ινδία. 

Ενώ οι περισσότεροι μελετητές, ακολουθώντας τον Ράπσον, πιστεύουν ότι ο Ρουντραντάμαν Α΄ κυβέρνησε από το Ουτζάιν (Οζηνή), δεν υπάρχουν τέτοια στοιχεία που να το υποστηρίζουν. Στην πραγματικότητα, υπάρχουν στοιχεία που να αποδεικνύουν το αντίθετο: 

 Πηγές των Τζαϊνιστών αναφέρουν ότι μετά τον Ναχαπάνα (40 χρόνια) και τον Γκαρνταμπίλας (15 χρόνια), οι Σάκες θα κυβέρνησαν το Ουτζάιν, αλλά μόνο για τέσσερα χρόνια. Ο Καστάνα αναμφίβολα κυβέρνησε την Ουτζάιν, αλλά πρέπει να το κυβέρνησε μόνο για τέσσερα χρόνια. Ο γιος του Τζαγιαντάμαν (ένας κσατράπα, σε αντίθεση με τον Καστάνα που ήταν μαχακσατράπα) ήταν ένας αναποτελεσματικός βασιλιάς, και έχασε το μεγαλύτερο μέρος τής περιοχής που είχε κερδίσει ο Καστάνα. Αυτό πρέπει να περιελάμβανε και όλο το σημαντικό Ουτζάιν.
 Η Φυσική Ιστορία του Κλ. Πτολεμαίου το 160 μ.Χ. καταγράφει τον Καστάνα ως βασιλιά του Αβάντι, ενώ είναι γνωστό ότι ο Ρουντραντάμαν Α΄ ήταν αυτός που βασίλευε μεταξύ 130 και 150 μ.Χ. Ο Κλ. Πτολεμαίος προφανώς αναφερόταν μόνο στον τελευταίο πιο γνωστό ηγεμόνα, και αν ο Ρουντραντάμαν Α΄ κυβερνούσε το Αβάντι, θα τον είχε αναφέρει, αφού ήταν σίγουρα γνωστός μέσω των κατακτήσεών του.
 Για να είμαστε ειλικρινείς, ο Ρουντραντάμαν Α΄ δεν έκανε καμία αναφορά στο Αβάντι. Είπε ότι κατέκτησε το Ανατολικό και το Δυτικό Ακαραβάντι (Ανατολική Μάλβα) -το Δυτικό Ακαραβάντι είναι μία γη, που βρίσκεται ανατολικά του Μποπάλ, η οποία δεν περιλαμβάνει κανένα δυτικό τμήμα της Μάλβα ή του Αβάντι. Το Ακαραβάντι, που παλαιότερα ονομαζόταν Σουνταρσάνα, περιλάμβανε μόνο το Ανατολικό Μάλβα. Το Δυτικό Ακαραβάντι δεν αναφέρεται στο Αβάντι.

 Σημειώσεις 

 Αναφορές 
 Τοντ, Τζέιμς - Τα Χρονικά και οι Αρχαιότητες του Ρατζαστάν, Εκδόσεις Ρατζπουτάνα, 1942
 Μισέλ, Τζορτζ - ΠΡΙΓΚΙΠΑΤΟΣ ΡΑΤΖΑΣΘΑΝ - Παλάτια και αρχοντικά Ρατζπούτ, Oriental Books, 1992
 Ρόζενφιλντ, «Η δυναστική τέχνη των Κουσάν»
 Divatia, N. B. (1993). Gujarati Language and Literature. Asian Educational Services. ISBN 81-206-0648-5.
 Βουδιστική κριτική πνευματικότητα: Prajñā και Śūnyatā, από τους Shōhei Ichimura, Motilal Banarsidass Publishers (2001), 

 Εξωτερικοί σύνδεσμοι 
 Νομίσματα των Δυτικών Σατραπών Archived  
 Νομίσματα του Ρουντρανταμάν Α΄

Κατηγορία:Ινδο-Σκύθες βασιλείς